પાકિસ્તાન એક એવો દેશ જેના વિશે કહી શકાય કે શાંતિ અને તેને દૂર દૂર સુધી કોઇ સીધો સંબંધ જ નથી. તે ફરી એકવાર સાબિત થયુ છે. પાકિસ્તાનમાંથી ઘૂષણખોરી કરી ભારતમાં આવેલા એક આતંકવાદી સાથે દેશની સુરક્ષા એજંન્સીએ પૂછપરછ કરી ત્યારે જે ખુલાસા તે આંતકવાદિએ કર્યા તે જાણીને સૌ કોઇ ચોંકી ગયા હતા. જૈબુલ્લાહ હમજા નામના આતંકવાદીએ જણાવ્યું કે હુ લશ્કર-એ-તૈયબા સાથે જોડાયેલો છુ, અમે એલઓસીને પાર કરી ભારતની સીમામાં ઘુસી આવ્યા હતા, મારી સાથે મારા 4 સાથી હતા જેમાંથી 2 માર્યા ગયા છે. તેણે વધુમાં જણાવ્યું કે, 21 દિવસની ટ્રેનિંગ આપ્યા બાદ ભારતમાં મોટો હુમલો કરવાનાં ઇરાદે અમને મોકલવામાં આવ્યા હતા. તેણે કહ્યુ કે, અમને બરફમાં 2 મહિનાઓ સુધી ટ્રેનિંગ આપવામાં આવી છે. આ દરમિયાન આંતકી હાફિઝ સઇદ અને ઝકીર ઉર રહેમાન સાથે તેની મુલાકાત થઇ અને તેમણે તેનું બ્રેઇન વોસ કર્યુ હતુ.